Oppi See | LekkeSlaap
Oppi See is in die hawedorpie Yzerfontein aan die skilderagtige Weskus geleë. Dié woonstel is net 120 m van die wit sandstrand af!
Die woonstel het 'n privaat ingang en bestaan uit 1 slaapkamer met 'n en suite-badkamer. Die slaapkamer het 'n koningingrootte-bed en die badkamer het 'n stort, wasbak en 'n toilet.
Die sitarea is oopplan en die kombuisie is toegerus met 'n yskas-vrieskas, mikrogolf, 'n oondjie met 'n tweeplaatstoof, breekware en eetgerei. Die sitkamer het 'n gemaklike bank, 'n slaapbank en 'n TV met gedeelde DStv.
Dié rustige kusdorpie is bekend vir sy pragtige strande, seisoenale veldblomme, beroemde visvanggeleenthede, asook sy natuurskoon. Yzerfontein is sowat 80 km vanaf Kaapstad.